als_Latn dik_Latn sag_Latn
Kjo është një nga fitoret më të ëmbla të “djemve” të rinj të trajnerit Enver Miftari, të cilët në asnjë moment nuk e sollën në diskutim fitoren ndaj një rivali të madh. Meritë të madhe për këtë triumf historik kanë edhe tifozët që kishin krijuar një ambient të paparë në sallë dhe duke ndihmuar basketbollistët e rinj të vijnë deri tek fitorja.
Kësisoj NBA Çair të dielën në finalen e madhe do të takohet me MZT-në, e cila mundi Partizan Sans, në ndeshjen që do të zhvillohet në Sport Arena në Butel me fillim prej orës 19:00.
-Ishte një ndeshje fantastike të cilën ne e fituam me plotë meritë. Të gjithë lojtarët ishin në nivel dhe i përgëzoj për fitoren, por natyrisht edhe tifozët të cilët e ndezën atmosferën, duke na përkrahur gjatë gjithë takimit. Shpresojmë të shënojmë fitore edhe në finale, ndonëse do të jetë e vështirë, tha për “Lajm” trajneri Enver Miftari.
Në fund të kujtojmë se ky “Final four” po zhvillohet nën organizim të klubit të basketbollit NBA Çair dhe komunës së Çairit në Butel./lajm
als_Latn als_Latn als_Latn als_Latn